text: Årets MC-event i Fredericia 
  03 februar 2012 kl. 11.24
  I weekenden er der drøn på motorcyklisterne på messen Forever 2 Wheels i Fredericia. Lækre bikes, udstyr og arbejdende værksteder.
  Selv om det for første gang denne vinter har drysset med hvidt fra oven, så er der samtidig forår i luften ? i al fald hvis man er inficeret med MC-bacillen.
  En af de arbejdende værksteder er Ricambi fra Fredericia, som starter med en fuldstændig adskilt Vespa scooter fra 1953, som så samles på standen i løbet af messen.
  
  Haderslev-firma laver airbrush 
  Der bliver naturligvis også mulighed for at se smukke modeller af forskellig slags blive udsmykket på messen. Blandt andet laver Airbrush-Design fra Haderslev live airbrush på Forever 2 Wheels' Kawazaki ZX10, og Capper Airbrushlakering fra Rødovre laver live airbrush og body paint på deres stand.
  
  Læs mere
  Forever 2 Wheels afholdes fredag den 3. og lørdag den 4. februar 2012.
  Læs evt. mere om arrangementet på www.forever2wheels.dk
  